Helmuts Balderis - Vikipēdija

# Helmuts Balderis

### Vikipēdijas raksts

Helmuts Balderis (dzimis 1952. gada 31. jūlijā Rīgā) savulaik bija Latvijas un PSRS hokeja uzbrucējs Nr.19.

Viens no labākajiem Latvijas un bijušās PSRS uzbrucējiem. Bērnībā nodarbojies ar daiļslidošanu, bet pēcāk pievērsies hokejam. Izcēlās citu hokejistu vidū ar augstu slidošanas līmeni, starta ātrumu un lielisku tehniku.

Profesionālo karjeru uzsācis Rīgas Dinamo, kur nospēlējis no 1968. līdz 1977. gadam, pēc tam pārgājis uz Maskavas "CSKA", kur no 1977. un 1979. gadā izcīnījis PSRS čempionu titulu. No 1980. gada līdz 1985. atgriezies Rīgas Dinamo. 1985. gadā pameta hokeju. PSRS čempionātā aizvadījis 462 spēles, kurās guvis 333 vārtus. No 1985. līdz 1989. gadam bija spēlētājs un treneris Japānā.

1989. gadā atgriezies profesionālajā hokejā, kad PSRS atļāva spēlētājiem spēlēt NHL. Kļuvis par vecāko draftēto hokejistu NHL (36 gadi) un vecāko hokejistu, kurš guvis pirmos vārtus NHL (37 gadi). 1989./1990. gada sezonā spēlējis NHL komandā Minesotas "North Stars", kur 26 spēlēs nopelnīti 9 (3+6) rezultativitātes punkti. Pēc sezonas NHL solījis pamest hokeju.

Tomēr neskatoties uz to, sportiskās karjeras noslēgumā spēlējis arī RASMS komandā, kā arī vairākās Latvijas čempionāta komandās HK Vecmeistars, Latvijas Zelts, HK Essamika līdz pat 45 gadu vecumam.

Trīskārtējs Eiropas un pasaules čempions (1978., 1979., 1983. gadā), pasaules čempionāta sudraba medaļu ieguvējs (1976.), pasaules čempionāta bronzas godalgas ieguvējs (1977.). Ziemas olimpisko spēļu sudraba medaļas ieguvējs (1980.). Piedalījies PSRS izlases sastāvā Kanādas Kausa izcīņā (1979.). PSRS izlases rindās pasaules čempionātos un olimpiskajās spēlēs nospēlējis 54 spēles, kurās gūti 33 vārti. Karjeras izskaņā 1992. gadā nospēlējis 2 spēles pasaules čempionāta kvalifikācijas turnīrā Latvijas izlases sastāvā.

Bijis Latvijas izlases treneris no 1992. līdz 1994. gadam, kopā izlasi vadot 34 spēles, arī ģenerālmenedžeris. Līdzdarbojies Latvijas Hokeja federācijā, kur šobrīd ir valdes priekšsēdētāja vietnieks, viceprezidents. Savulaik bija "Rīgas Sporta pils" īpašnieks, direktors, arī Rīgas Domes deputāts.

## [izmainīt šo sadaļu] Sasniegumi

- 1971: Eiropas junioru čempionāta labākais vārtu guvējs
- 1977: Pasaules čempionāta labākais uzbrucējs, PSRS gada hokejists (MVP), Rezultatīvākais PSRS čempionāta hokejists
- 1978: Pasaules un Eiropas čempions, PSRS čempions
- 1979: Pasaules un Eiropas čempions, PSRS čempions
- 1980: Olimpisko spēļu vicečempions, PSRS čempions
- 1983: Pasaules un Eiropas čempions, rezultatīvākais PSRS čempionāta hokejists
- 1998: Uzņemts IIHF slavas zālē

## [izmainīt šo sadaļu] Karjeras statistika

|  | Regulārā sezona |  | Izslēgšanas kārta
--- | --- | --- | --- | ---
Sezona | Komanda | Līga | S | V | RP | P-ti | SM | S | V | RP | P-ti | SM
1967-68 | Dinamo Rīga | PSRS 2. līga | ?? | ?? | ?? | ?? | ?? | ?? | ?? | ?? | ?? | ??
1968-69 | Dinamo Rīga | PSRS 3. līga | ?? | ?? | ?? | ?? | ?? | ?? | ?? | ?? | ?? | ??
1969-70 | Dinamo Rīga | PSRS 3. līga | ?? | 12 | ?? | ?? | ?? | ?? | ?? | ?? | ?? | ??
1970-71 | Dinamo Rīga | PSRS 2. līga | ?? | 10 | ?? | ?? | ?? | ?? | ?? | ?? | ?? | ??
1971-72 | Dinamo Rīga | PSRS 2. līga | ?? | 14 | 9 | 23 | ?? | ?? | ?? | ?? | ?? | ??
1972-73 | Dinamo Rīga | PSRS 2. līga | ?? | 27 | 15 | 42 | ?? | ?? | ?? | ?? | ?? | ??
1973-74 | Dinamo Rīga | PSRS | 24 | 9 | 6 | 15 | 13 | -- | -- | -- | -- | --
1974-75 | Dinamo Rīga | PSRS | 36 | 34 | 14 | 48 | 20 | -- | -- | -- | -- | --
1975-76 | Dinamo Rīga | PSRS | 36 | 31 | 14 | 45 | 18 | -- | -- | -- | -- | --
1976-77 | Dinamo Rīga | PSRS | 35 | 40 | 23 | 63 | 57 | -- | -- | -- | -- | --
1977-78 | Maskavas CSKA | PSRS | 36 | 17 | 17 | 34 | 30 | -- | -- | -- | -- | --
1978-79 | Maskavas CSKA | PSRS | 41 | 24 | 24 | 48 | 53 | -- | -- | -- | -- | --
1979-80 | Maskavas CSKA | PSRS | 42 | 26 | 35 | 61 | 21 | -- | -- | -- | -- | --
1980-81 | Dinamo Rīga | PSRS | 44 | 26 | 24 | 50 | 28 | -- | -- | -- | -- | --
1981-82 | Dinamo Rīga | PSRS | 41 | 24 | 19 | 43 | 48 | 9 | 15 | 5 | 20 | 2
1982-83 | Dinamo Rīga | PSRS | 40 | 32 | 31 | 63 | 39 | -- | -- | -- | -- | --
1983-84 | Dinamo Rīga | PSRS | 39 | 24 | 15 | 39 | 18 | -- | -- | -- | -- | --
1984-85 | Dinamo Rīga | PSRS | 39 | 31 | 20 | 51 | 52 | -- | -- | -- | -- | --
1989-90 | Minesotas North Stars | NHL | 26 | 3 | 6 | 9 | 2 | -- | -- | -- | -- | --
1991-92 | HK Rīga | Latvija | 7 | 23 | 18 | 41 | 27 | -- | -- | -- | -- | --
1992-93 | Latvijas Zelts | Latvija | 22 | 76 | 66 | 142 | 16 | -- | -- | -- | -- | --
1994-95 | Essamika Ogre | Latvija | 1 | 0 | 1 | 1 | 0 | -- | -- | -- | -- | --
1995-96 | Essamika Ogre | Latvija | 30 | 18 | 36 | 54 | ?? | -- | -- | -- | -- | --

Saturs iegūts no "http://lv.wikipedia.org../../../h/e/l/Helmuts_Balderis_b01d.html"

Kategorijas: 1952. gadā dzimušie | Latvijas hokejisti | Rīgas Domes deputāti | Latvijas hokeja izlases treneri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Lietuvių
- Suomi